Kandidati për kryetar të Komunës së Prishtinës nga radhët e AAK-së, Daut Haradinaj, ka shpalosur programin e tij ku premtoi ndërtimin e një spitali regjional për kryeqytetin, raporton Ekonomia Online.
Në programin e tij e "E para Prishtina", Haradinaj tha se janë të përfshirë të gjitha sektorët, ku sipas tij ka nevojë për ndërhyrje të mëdha për të rregulluar mirëqenien e qytetarëve të kësaj komune.
Haradinaj tha se një prej probleme është legalizimi në kryeqytet.
Tutje, kandidati për kryetar të Prishtinës, Haradinaj theksoi se prioritet tjetër do të jetë edhe Pallati i Rinisë.Haradinaj tha se kanë takuar shumë njerëz të zotë të kulturave bujqësore dhe kanë menduar që t'u krijojnë lehtësira në garantimin e tregut.
Këto janë një pjesë si shumë prioritet për Prishtinë, tha Haradinaj.
Ai tha se për tri vjet do t'i realizojnë të gjitha këto projekte qe kanë para vetes.